APSTIPRINĀTS

Valsts dzelzceļa tehniskās inspekcijas

iepirkuma komisijas

2017. gada 8.decembra sēdē

protokols Nr.1

**Iepirkuma**

**“Transporta pakalpojumu sniegšana Valsts dzelzceļa tehniskajai inspekcijai ar vieglajām automašīnām un autobusiem”**

**Nolikums**

**VDzTI 2017/1**

**Iepirkums tiek veikts Publisko iepirkumu likuma 9.panta kārtībā**

Rīga, 2017

**1. Iepirkuma priekšmets**

1.1. Transporta pakalpojumu sniegšana Valsts dzelzceļa tehniskajai inspekcijai ar vieglajām automašīnām un autobusiem (turpmāk - pakalpojums).

1.2 Iepirkuma identifikācijas numurs – VDzTI 2017/1.

1.3. Galvenais CPV kods:

60170000-0 – Pasažieru transportlīdzekļu ar šoferi noma.

1.4. Iepirkuma priekšmets nav sadalīts daļās.

1.5. Piedāvājums jāiesniedz par visu iepirkuma priekšmeta apjomu. Pretendents nevar iesniegt piedāvājumu variantus.

1.6. Viss iepirkuma priekšmets tiks vērtēts kopā un uzvarētājs tiks noteiks par visu iepirkuma priekšmetu kopā.

**2. Iepirkuma metode**

Iepirkums tiek veikts atbilstoši Publisko iepirkumu likuma (turpmāk – PIL) 9.panta kārtībai.

**3. Paredzamā līgumcena**

Paredzamā maksimālā līgumcena ir EUR 41 999,00 (četrdesmit viens tūkstotis un deviņi simti deviņdesmit deviņi euro un 00 centi) bez PVN.

**4. Iepirkuma līgums**

4.1. Iepirkuma līgums tiek slēgts par visu iepirkuma priekšmetu kopā (Nolikuma 6.pielikums).

4.2. Iepirkuma līguma izpildes laiks attiecas uz laika periodu no Iepirkuma līguma spēkā stāšanās dienas līdz pilnīgai saistību izpildei.

**5. Pasūtītājs un Pasūtītāja kontaktpersona**

5.1. **Pasūtītājs:**

Valsts dzelzceļa tehniskā inspekcija

Reģistrācijas Nr.: 90000696181

Adrese: Riepnieku iela 2, Rīga, LV-1050

Tālr.: 67234335

Fakss: 67234333

E-pasts: vdzti@vdzti.gov.lv

Banka: Valsts kase

Bankas kods: TRELLV22

Norēķinu konta Nr.: LV35TREL9170392002000

**5.2. Pasūtītāja kontaktpersona**

Māris Liniņš

Valsts dzelzceļa tehniskās inspekcijas

Būvniecības un sertifikācijas daļas vadītājs

Adrese: Riepnieku iela 2, Rīga, LV-1050

Tālr.:67234304

E-pasts: [maris.linins@vdzti.gov.lv](mailto:maris.linins@vdzti.gov.lv)

5.3. Atbilstoši PIL 9. pantā noteiktajam iepirkumu “Transporta pakalpojumu sniegšana Valsts dzelzceļa tehniskajai inspekcijai ar vieglajām automašīnām un autobusiem” Identifikācijas Nr. VDzTI 2017/1 (turpmāk – Iepirkums) organizē un realizē ar Valsts dzelzceļa tehniskās inspekcijas direktora 2017.gada 24.oktobra rīkojumu Nr. 1-2/1-21 izveidotā iepirkuma komisija (turpmāk – Komisija).

**6. Piegādātājs, Pretendents un apakšuzņēmēji**

**6.1. Piegādātājs** – fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus.

6.2. **Pretendents** – fiziska persona, juridiska persona, personālsabiedrība vai personu apvienība, kas iesniegusi piedāvājumu.

6.3. Pretendentu iepirkuma procedūras ietvaros pārstāv:

6.3.1. Pretendents (ja Pretendents ir fiziska persona);

6.3.2. Pretendenta paraksttiesīga amatpersona (ja Pretendents ir juridiska persona);

6.3.3. pārstāvēttiesīgs personālsabiedrības biedrs, ievērojot šī punkta 6.3.1. un 6.3.2.apakšpunktā noteikto (ja Pretendents ir personālsabiedrība);

6.3.4. visi personu apvienības dalībnieki, ievērojot šī punkta 6.3.1. un 6.3.2.apakšpunktā noteikto (ja Pretendents ir personu apvienība);

6.3.5. Pretendenta pilnvarota persona.

6.4. **Apakšuzņēmējs** - Pretendenta vai tā apakšuzņēmēja piesaistīta vai nolīgta persona, kura sniegs pakalpojumus, kas nepieciešami iepirkuma līguma izpildei neatkarīgi no tā, vai šī persona pakalpojumus sniedz Pretendentam vai citam apakšuzņēmējam.

**7. Nolikuma saņemšana, informācijas apmaiņas kārtība un papildu informācijas pieprasīšana**

7.1. Ar Nolikumu un tā pielikumiem Pretendenti var iepazīties Valsts dzelzceļa tehniskās inspekcijas tīmekļa vietnes www.vdzti.gov.lv sadaļā “Iepirkumi” un lejupielādēt tos no dienas, kad paziņojums par plānoto līgumu ir publicēts Iepirkumu uzraudzības biroja tīmekļa vietnē.

7.2. Informācijas apmaiņa starp Pasūtītāju (Komisiju) un piegādātājiem notiek rakstveidā pa faksu, pastu, e-pastu vai nododot personīgi. Lai informācija, kas nosūtīta pa faksu vai e-pastu bez elektroniski droša paraksta, iegūtu likumīgu spēku, tā parakstītā veidā vienlaikus jānosūta arī pa pastu vai arī tās saņemšana ir jāapstiprina pa e-pastu.

7.3. Saziņas dokumentā ietver iepirkuma nosaukumu un identifikācijas numuru.

7.4. Informācijas pieprasījumi ir jānosūta pa faksu: 67234333 vai pa pastu uz adresi: Valsts dzelzceļa tehniskā inspekcija, Riepnieku iela 2, Rīga, LV-1050 vai uz e-pastu: vdzti@vdzti.gov.lv

7.5. Komisija pēc piegādātāja pieprasījuma sniedz papildu informāciju par iepirkuma dokumentos iekļautajām prasībām attiecībā uz piedāvājuma sagatavošanu un iesniegšanu vai Pretendentu atlasi, ja pieprasījums rakstiski iesniegts atbilstoši PIL noteiktajai procesuālajai kārtībai.

7.6. Visus ar šo Iepirkumu saistītos dokumentus, piegādātāju uzdotos jautājumus un uz tiem sniegtās atbildes, papildus informāciju un iespējamās izmaiņas vai papildinājumus Nolikumā Pasūtītājs ievieto Valsts dzelzceļa tehniskās inspekcijas tīmekļa vietnes www.vdzti.gov.lv sadaļā “Iepirkumi”, kā arī nosūta piegādātājam, kas uzdevis jautājumu. Ja minētos dokumentus un ziņas Pasūtītājs ir ievietojis interneta mājaslapā, tiek uzskatīts, ka piegādātājs tos ir saņēmis. Pasūtītājs neuzņemas atbildību par to, ka kāds no piegādātājiem nebūs iepazinies ar Pasūtītāja publikācijām iepirkuma procedūras gaitā.

**8. Piedāvājumu iesniegšanas vieta, datums, laiks un kārtība**

8.1. Pretendenti piedāvājumus var iesniegt līdz 2017. gada 22.decembra plkst. 12:00 Valsts dzelzceļa tehniskā inspekcijā, Riepnieku iela 2, Rīga, pirmdienā, otrdienā, trešdienā un ceturtdienā no plkst. 8:00 līdz 17:00 un piektdienā no 8:00 līdz 14:30, iesniedzot personīgi vai sūtot pa pastu. Pa pastu sūtītam piedāvājumam jābūt nogādātam šajā punktā minētajā adresē līdz minētajam termiņam.

8.2. Piedāvājums, kas iesniegts pēc Nolikuma 8.1.apakšpunktā minētā termiņa ir atzīstams par nederīgu un neatvērts atdodams vai nosūtāms Pretendentam.

8.3. Pretendents var atsaukt (iesniedzot rakstveida iesniegumu) vai mainīt savu piedāvājumu līdz piedāvājumu iesniegšanas termiņa beigām, ierodoties personīgi Valsts dzelzceļa tehniskā inspekcijā, Riepnieku iela 2, Rīgā, iepriekš piesakot savu ierašanos pa tālruni 67234335. Piedāvājuma atsaukšanai ir bezierunu raksturs un tā izslēdz Pretendentu no tālākas līdzdalības iepirkumā. Piedāvājuma mainīšanas gadījumā Pretendents iesniedz jaunu piedāvājumu. Par piedāvājuma iesniegšanas laiku tiks uzskatīts otrā piedāvājuma iesniegšanas brīdis.

8.4. Pēc piedāvājumu iesniegšanas termiņa beigām Pretendents savu piedāvājumu grozīt vai papildināt nevar.

**9. Piedāvājuma noformējums**

9.1 Piedāvājums jāiesniedz vai jānosūta slēgtā aploksnē, uz tās norādot:

9.1.1. adresātu – Valsts dzelzceļa tehniskā inspekcija, Riepnieku iela 2, Rīga, LV-1050;

9.1.2. Pretendenta nosaukumu un juridisko adresi;

9.1.3. atzīmi – „iepirkumam “Transporta pakalpojumu sniegšana Valsts dzelzceļa tehniskajai inspekcijai ar vieglajām automašīnām un autobusiem, identifikācijas Nr. VDzTI 2017/1”.

9.2. Piedāvājums sastāv no 3 (trim) daļām:

9.2.1. Pieteikuma dalībai iepirkumā un Pretendenta kvalifikācijas dokumentiem;

9.2.2. Tehniskā piedāvājuma;

9.2.3. Finanšu piedāvājuma.

9.3. Piedāvājums iesniedzams vienā eksemplārā. Eksemplāram jābūt parakstītam uz katras lapas, numurētam un cauršūtam (caurauklotam) tā, lai dokumentus nebūtu iespējams atdalīt, un ievietotam Nolikuma 9.1.punktā minētajā aploksnē.

9.4. Pretendenta piedāvājumā iesniegtie dokumenti jānoformē saskaņā ar Latvijas Republikas Ministru kabineta 2010. gada 28. septembra noteikumiem Nr.916 „Dokumentu izstrādāšanas un noformēšanas kārtība”. Pretendenta piedāvājumā iekļautajiem dokumentiem jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai labojumiem.

9.5. Piedāvājumu sagatavo latviešu valodā. Svešvalodā sagatavotajam (-iem) piedāvājuma dokumentam (-iem) un/ vai to kopijām jāpievieno Pretendenta apliecināti tulkojumi latviešu valodā.

9.6. Iesniedzot piedāvājumu, Pretendents ir tiesīgs visu iesniegto dokumentu atvasinājumu (kopiju, norakstu un izrakstu) un tulkojumu pareizību apliecināt ar 1 (vienu) apliecinājumu, ja viss piedāvājums vai pieteikums ir cauršūts vai caurauklots. Ja Komisijai rodas šaubas par iesniegtā dokumenta kopijas autentiskumu, tā pieprasa, lai Pretendents uzrāda dokumenta oriģinālu.

9.7. Pretendenta piedāvājumā iekļautos dokumentus, t.sk. Pretendenta pieteikumu dalībai iepirkumā (Nolikuma 1.pielikums), paraksta Pretendenta pārstāvis ar paraksttiesībām vai tā pilnvarotā persona. Ja piedāvājumu paraksta Pretendenta pilnvarotā persona, piedāvājumam ir jāpievieno attiecīgais dokuments par paraksttiesīgas personas izdotu pilnvarojumu pārstāvēt Pretendenta intereses Iepirkumā.

9.8. Ja Pretendents ir piegādātāju apvienība un sabiedrības līgumā nav noteiktas pārstāvības tiesības, pieteikums dalībai iepirkumā (Nolikuma 1.pielikums) jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

9.9. Ja Pretendenta ieskatā kāda no piedāvājuma sastāvdaļām ir uzskatāma par komercnoslēpumu, Pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., Nolikumā iekļautā informācija.

9.10. Iesniedzot piedāvājumu, Pretendents pilnībā piekrīt visiem Nolikuma un Iepirkuma līguma noteikumiem un apņemas tos pildīt.

9.11. Pretendents nav tiesīgs iesniegt piedāvājuma variantus. Ja Pretendents iesniedz vairākus piedāvājumu variantus, tie visi ir atzīstami par nederīgiem.

9.12. Piedāvājums Pretendentam netiek atdots.

9.13. Piedāvājumam jābūt derīgam vismaz 60 dienas no piedāvājumu iesniegšanas termiņa.

**10. Kvalifikācijas prasības Pretendentiem un iesniedzamie kvalifikācijas dokumenti**

10.1. Par Pretendentu var būt fiziska vai juridiska persona, piegādātāju apvienība jebkurā juridiskā statusā, kas iesniegusi piedāvājumu, lai piedalītos Iepirkumā. Pretendentam Nolikuma 1.pielikumā jānorāda visi piegādātāju apvienības dalībnieki.

|  |  |
| --- | --- |
| 10.2.Pretendentam jāatbilst šādām kvalifikācijas prasībām: | Lai pierādītu atbilstību Pasūtītāja noteiktajām kvalifikācijas prasībām, Pretendentam jāiesniedz šādi kvalifikācijas dokumenti: |
| 10.2.1.Pretendents ir fiziska vai juridiska persona, vai šādu personu apvienība jebkurā to kombinācijā, kas attiecīgi piedāvā Pasūtītājam sniegt Nolikuma prasībām atbilstošus Pakalpojumus. | Pretendenta parakstīts pieteikums dalībai iepirkumā (Nolikuma 1.pielikums), kuru parakstījis Pretendenta pārstāvis ar paraksttiesībām vai tā pilnvarotā persona. |
| 10.2.2.Pretendents ir reģistrēts normatīvajos aktos noteiktajos gadījumos un noteiktajā kārtībā Latvijas Republikas vai līdzvērtīgos ārvalstu reģistros (ja normatīvie akti to paredz). | Reģistrācijas faktu par Latvijas Republikā reģistrētu Pretendentu Komisija pārbaudīs Latvijas Republikas Uzņēmumu reģistra datu bāzē. Pretendentam ir tiesības pievienot piedāvājumam dokumentu (apliecinātu kopiju), kas apliecina, ka Pretendents ir reģistrēts Latvijas Republikas Uzņēmumu reģistra Komercreģistrā.  Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments (piem., reģistrācijas apliecības vai izziņas apliecinātu kopija), kas apliecina ārvalstīs reģistrēta Pretendenta reģistrāciju komercreģistrā vai līdzvērtīgā reģistrā ārvalstīs, ja reģistrāciju paredz attiecīgās valsts normatīvie akti. Ja attiecīgās valsts normatīvais regulējums neparedz reģistrācijas dokumenta izdošanu, tad Pretendents Nolikuma 1.pielikumā norāda informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu. |
| 10.2.3. Pretendentam iepriekšējo piecu gadu laikā līdz piedāvājuma iesniegšanai (2012., 2013., 2014., 2015., 2016., tai skaitā 2017.g.) ir pieredze transporta pakalpojumu nodrošināšanā pasažieru pārvadāšanai ar autovadītāju (piemēram, vieglā taksometra pakalpojumu sniegšana, pasažieru transportlīdzekļu ar šoferi noma), ko apliecina saņemtā speciālā atļauja (licence) vai vismaz 3 (trīs) noslēgti līgumi, katrs uz laiku ne īsāku par 1 (vienu) gadu. | Lai apliecinātu atbilstību 10.2.3. apakšpunktam, Pretendents pieredzi apliecina, iesniedzot veikto pakalpojumu sarakstu (Nolikuma 3.pielikums) un apliecinošu dokumentu kopijas (piem., speciālo atļauju (licenču) kopijas, pasūtītāja iesniegtas rekomendācijas/ atsauksmes vēstules (-ļu) u.c. dokumentu kopijas). |

**11. Tehniskais un finanšu piedāvājums**

11.1. Tehnisko piedāvājumu sagatavo atbilstoši Nolikuma 2.pielikumam „Tehniskā specifikācija (Tehniskā piedāvājuma) veidne”.

11.2. Finanšu piedāvājums:

11.2.1. Finanšu piedāvājumu sagatavo atbilstoši Finanšu piedāvājuma veidnei (Nolikuma 5.pielikums), ievērojot Tehniskajā specifikācijā (Nolikuma 2.pielikums) minētos nosacījumus.

11.2.2. Piedāvājuma cenā jāietver visi Pretendenta izdevumi par iepirkumā pieprasīto pakalpojumu izpildi (degvielas patēriņš, amortizācija, darba alga, ceļu nodokli, ikgadējās nodevas un obligātās civiltiesiskās apdrošināšanas izmaksas utt.) un ir saistītas ar Iepirkuma līguma izpildi atbilstoši Finanšu piedāvājuma veidnē uzskaitītajam (Nolikuma 5.pielikums).

11.2.3. Pretendenta Finanšu piedāvājumā norādītajām Pakalpojumu cenām (t.sk., atlaidēm, ja tādas piemērojis) ir jābūt nemainīgām visā Iepirkuma līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas izmaiņām, un šo procesu radītās sekas Pretendentam ir jāprognozē un jāaprēķina, sagatavojot Finanšu piedāvājumu.

11.2.4. Finanšu piedāvājumā norādītās cenas Pretendents norāda euro ar precizitāti 2 (divas) decimālzīmes aiz komata (gadījumā, ja aprēķinos netiks lietotas cenas un summas ar 2 (divām) decimālzīmēm aiz komata, Komisija noapaļos cenas un summas līdz 2 (divām) decimālzīmēm aiz komata, izmantojot matemātiskās noapaļošanas metodes).

**12. Pretendentu izslēgšanas nosacījumi un to pārbaudes kārtība**

12.1. Komisija Pretendentu, kuram būtu piešķiramas līgumslēgšanas tiesības, izslēdz no dalības Iepirkumā jebkurā no PIL 9.panta astotajā daļā minētajiem gadījumiem.

12.2. Komisija veic pārbaudi par Pretendentu izslēgšanas gadījumu esamību atbilstoši PIL 9.panta devītajā daļā noteiktajam.

**13. Piedāvājuma vērtēšana**

13.1. Piedāvājuma vērtēšana sastāv no piedāvājuma noformējuma pārbaudes, Pretendentu kvalifikācijas atbilstības pārbaudes, tehnisko piedāvājumu atbilstības pārbaudes, un finanšu piedāvājumu izvērtēšanas.

13.2. Katrā piedāvājuma vērtēšanas posmā vērtē tikai to Pretendentu piedāvājumus, kuri nav noraidīti iepriekšējā piedāvājuma vērtēšanas posmā.

13.3. Pēc piedāvājumu iesniegšanas termiņa beigām Komisija izvērtē iesniegtos piedāvājumus atbilstoši Nolikumam un veic Pretendentu atlasi un izvēlas vienu piedāvājumu (PIL 9.panta septītā daļa), ievērojot PIL 41.panta prasības.

13.4. Piedāvājuma izvēle un uzvarētāja noteikšana:

13.4.1. Komisija izvēlas iepirkuma nolikumā noteiktajām prasībām atbilstošu saimnieciski visizdevīgāko piedāvājumu, kuru nosaka ņemot piedāvāto cenu un piemērojamās atlaides atkarībā no brauciena garuma (ilguma);

13.4.2. Komisija par uzvarētāju Iepirkumā atzīs Pretendentu, kurš izraudzīts atbilstoši Nolikumā noteiktajām prasībām un kritērijiem un nav izslēdzams no dalības Iepirkumā saskaņā ar Nolikuma 12.1.punktā noteikto (atbilstoši PIL 9. panta astotajai daļai).

13.4.3. 3 (triju) darbdienu laikā pēc Komisijas lēmuma pieņemšanas Pasūtītājs informēs visus Pretendentus par iepirkumā izraudzīto Pretendentu un sniegs tiem PIL 9.panta trīspadsmitajā daļā minēto lēmumā norādāmo informāciju vai nosūtīs minēto lēmumu, kā arī Pasūtītāja tīmekļa vietnē nodrošinās brīvu un tiešu elektronisku piekļuvi Komisijas lēmumam par rezultātiem.

13.4.3.4. Ja izraudzītais Pretendents atsakās slēgt iepirkuma līgumu ar Pasūtītāju, Komisijai ir tiesības pieņemt lēmumu slēgt iepirkuma līgumu ar citu Pretendentu, kas atbilst visām Nolikuma prasībām un kurš piedāvājis nākamo zemāko cenu.

13.4.3.5. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

**14. Nolikuma pielikumi**

14.1.1. Nolikuma 1.pielikums – „Pieteikuma veidne”;

14.1.2. Nolikuma 2.pielikums – „Tehniskās specifikācijas (Tehniskā piedāvājuma) veidne”;

14.1.3. Nolikuma 3.pielikums – „Veikto pakalpojumu saraksts”;

14.1.4. Nolikuma 4.pielikums – „Apakšuzņēmējiem nododamo pakalpojumu daļu saraksta veidne”;

14.1.8. Nolikuma 5.pielikums – „Finanšu piedāvājuma veidne”;

14.1.9. Nolikuma 6.pielikums – „Pakalpojuma līguma projekts”.

**1.pielikums – Pieteikuma veidne**

Valsts dzelzceļa tehniskā inspekcija

Reģistrācijas Nr.: 90000696181

Riepnieku iela 2, Rīga, LV-1050

**PIETEIKUMS**

Iepirkumam “Transporta pakalpojumu sniegšana Valsts dzelzceļa tehniskajai inspekcijai ar vieglajām automašīnām un autobusiem” Id. Nr. VDzTI 2017/1

<vietas nosaukums>, <gads>. gada <datums>. <mēnesis>

Ar šo apliecinām, ka:

- piekrītam piedalīties iepirkumā, ievērojot iepirkuma Nolikumā izvirzītās prasības;

- iepirkuma Nolikuma prasības ir skaidras un saprotamas;

- piedāvājumā sniegtās ziņas ir patiesas un precīzas;

- esam novērtējuši darba apjomu un noteikti uzņemamies visus riskus, kuri saistīti ar nepilnīgu Nolikuma Tehniskās specifikācijas izpratni;

- piedāvājums ir spēkā 60 dienas no piedāvājumu iesniegšanas termiņa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta nosaukums, vienotais reģistrācijas Nr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta kontaktpersonas vārds un uzvārds, tālruņa nr., e-pasta adrese, faksa Nr.

Pretendenta vai tā pilnvarotās personas paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vai tā pilnvarotās personas vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.pielikums – Tehniskās specifikācijas (Tehniskā piedāvājuma) veidne**

Valsts dzelzceļa tehniskā inspekcija

Reģistrācijas Nr.: 90000696181

Riepnieku iela 2, Rīga, LV-1050

**TEHNISKĀ SPECIFIKĀCIJA (TEHNISKAIS PIEDĀVĀJUMS)**

**1. Pakalpojumu sniegšanas periods**

No līguma spēkā stāšanās dienas līdz 2022.gada 31.decembrim vai līdz maksimālās līgumcenas EUR 41 999,00 (četrdesmit viens tūkstotis un deviņi simti deviņdesmit deviņi euro un 00 centi) bez PVN sasniegšanai (atkarībā no tā, kurš nosacījums iestājas ātrāk).

**2. Pakalpojuma raksturs**

Pēc vajadzības nodrošināt pārvadājumus ar vieglajām automašīnām un autobusiem (virs 20 sēdvietām) jebkurā diennakts laikā.

Transporta pakalpojumu sniegšana notiek Latvijas teritorijā, kā arī iespējami braucieni līdz 200 km ārpus Latvijas teritorijas. 40 % braucienu notiek Rīgas teritorijā, 30 % braucienu līdz 100 km attālumā no Rīgas un 30 % vairāk nekā 100 km attālumā no Rīgas.

Braucienus uzsāk Rīgā vai 40 km attālumā no Rīgas.

| **Nr. p.k.** | **Prasība** | **Pretendenta piedāvājums: pretendents prasības izpildi apliecina norādot atzīmi, piemēram, “*nodrošināsim”, “izpildīsim”, “apliecinām”,* kā arī citu papildu informāciju, kuru pieprasījis pasūtītājs** |
| --- | --- | --- |
| 1. | Pēc Pasūtītāja pieprasījuma ne vēlāk, kā 15 minūšu laikā no vieglās automašīnas izsaukuma brīža, ierasties pakalpojuma sniegšanas vietā, ja izsaukums ir Rīgā, un ne vēlāk kā 45 minūšu laikā, ja izsaukums ir 40 km attālumā no Rīgas. Autobusu pasūtīšana notiek iepriekšējās dienas vakarā. Autotransporta ceļu līdz pasažieru uzņemšanai un pēc pasažieru izkāpšanas Pasūtītājs neatmaksā.  Pakalpojuma pieteikšanu nodrošina pa tālruni vai elektronisko pastu. |  |
| 2. | Autovadītāja kvalifikācijai ir jāatbilst Latvijas Republikas  normatīvo aktu prasībām.  Transportlīdzekļa vadītājiem ir jāpārvalda latviešu valoda. |  |
| 3. | Pakalpojumu nodrošināšanā iesaistītie transportlīdzekļi ir ar derīgu tehnisko apskati un normatīvajos aktos noteiktajā tehniskajā kārtībā, lai piedalītos ceļu satiksmē. Pakalpojuma sniegšanā iesaistītajiem transportlīdzekļiem ir obligātā civiltiesiskā apdrošināšana. Ņemot vērā darba uzdevuma maršrutu, transportlīdzekļiem jābūt apdrošinātiem un aprīkotiem tā, lai attiecīgajā valstī varētu piedalīties ceļu satiksmē. |  |
| 4. | Pakalpojumu nodrošināšanai piedāvātie transportlīdzekļi ir komfortabli, ar klimata kontroli un/vai kondicionēšanas sistēmu, kas nodrošina vienmērīgu temperatūru + 20º C. Trokšņa līmenis transporta līdzeklī nepārsniedz pieļaujamo normu. |  |
| 5. | Pretendents sedz visus radušos zaudējumus, gadījumos, kad ir pārkāpti Ministru kabineta 2015. gada 2. jūnija noteikumi Nr.279 „Ceļu satiksmes noteikumi”. |  |
| 6. | Pakalpojumu sniedzējs nodrošina Pakalpojumu nodrošināšanai iesaistītos transportlīdzekļus ar nepieciešamo degvielu atbilstoši Pasūtītāja pieteiktajam maršrutam un tās papildināšanu, neradot lieku kavēšanos. |  |
| 7. | Pakalpojumu sniegšanā netiek pieļautas patvaļīgas atkāpes no noteiktā maršruta un/vai Pakalpojuma līguma noteikumiem. |  |
| 8. | Tehnisku vai citu neparedzētu apstākļu gadījumā pretendents nodrošina ar līdzvērtīgu vai labāku transportlīdzekli vai autovadītāja nomaiņu ne ilgāk kā 3 stundu laikā Latvijas teritorijā, un 3-5 stundu laikā - Lietuvas un Igaunijas teritorijā. |  |
| 9. | Pakalpojums ir pieejams katru dienu, 24 stundas diennaktī. |  |
| 10. | Pakalpojumu nodrošināšanai piedāvāto transportlīdzekļu reģistrācijas gads ir ne vecāks kā 2010.gads, transportlīdzekļi ir tīri gan no iekšpuses, gan no ārpuses, salons nav piesmēķēts. | *Pretendents norāda transportlīdzekļu reģistrācijas gadu.* |
| 11. | Pakalpojumu nodrošināšanai katrā no piedāvātajām vieglajām automašīnām jābūt iespējai pārvadāt vismaz 4 (četrus) pasažierus (neskaitot šoferi). |  |
| 12. | Pakalpojums jāveic pa iespējami īsāko un ātrāko ceļu, nodrošinot savlaicīgu Pasūtītāja nokļūšanu galapunktā. |  |
| 13. | Pretendentam jānodrošina Pakalpojumu uzskaite pēc odometra ar braucienu apstiprinošu reģistrētu dokumentu, kurā iekļauta informācija par pakalpojuma sniegšanu (pakalpojuma sniedzēja dati, pasažieru vārds un uzvārds, kilometrāža, laiks (datums, pulksteņa laiks no cikiem līdz cikiem sniegts pakalpojums), Pakalpojuma cena). |  |
| 14. | Pretendents vienlaikus Pasūtītājam var nodrošināt 5 (piecas) vieglo automašīnu vienības. | *Pretendents norāda autotransporta marku un izlaiduma gadu.* |
| 15. | Norēķināšanās par Pakalpojumu notiek kārtējā mēnesī par iepriekšējo mēnesi. Katru mēnesi Pakalpojumu sniedzējs sagatavo un nosūta rēķinu par sniegtajiem pakalpojumiem. |  |

Pretendenta vai tā pilnvarotās personas paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vai tā pilnvarotās personas vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.pielikums – Veikto pakalpojumu saraksta veidne

Valsts dzelzceļa tehniskā inspekcija

Reģistrācijas Nr.: 90000696181

Riepnieku iela 2, Rīga, LV-1050

**VeikTO Pakalpojumu saraksts**

|  |  |  |  |
| --- | --- | --- | --- |
| **Nr.**  **p.k.** | **Sniegtā pakalpojuma nosaukums, apraksts** | **Pasūtītājs** (nosaukums, adrese un kontaktpersona) | **Pakalpojuma sniegšanas periods**  (no – līdz, norādot gadu/ mēnesi) |
|  |  |  |  |
|  |  |  |  |

Pretendenta vai tā pilnvarotās personas paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vai tā pilnvarotās personas vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.pielikums – Apakšuzņēmējiem nododamo pakalpojumu daļu saraksta veidne

Valsts dzelzceļa tehniskā inspekcija

Reģistrācijas Nr.: 90000696181

Riepnieku iela 2, Rīga, LV-1050

**APAKŠUZŅĒMĒJIEM NODODAMO PAKALPOJUMU DAĻU SARAKSTS**

|  |  |
| --- | --- |
| **Apakšuzņēmējus līguma izpildē piesaistīt nav paredzēts** |  |

*(ja apakšuzņēmējus līguma izpildē piesaistīt nav paredzēts, izdara attiecīgu atzīmi un tabulu par apakšuzņēmējiem nododamo darbu apjomu neaizpilda)*

|  |  |
| --- | --- |
| **Apakšuzņēmējus līguma izpildē ir paredzēts piesaistīt** |  |

*(tabulā norāda apakšuzņēmējiem un apakšuzņēmēju apakšuzņēmējiem nododamo darbu apjomu un veidus)*

|  |  |  |
| --- | --- | --- |
| Apakšuzņēmēja nosaukums, reģistrācijas numurs, adrese un kontaktpersona | **Nododamo Pakalpojumu daļas apjoms (% no Pakalpojumu kopējās cenas)** | **Īss apakšuzņēmēja sniedzamās Pakalpojuma daļas apraksts** |
|  |  |  |
|  |  |  |

Pretendenta vai tā pilnvarotās personas paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vai tā pilnvarotās personas vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.pielikums – Finanšu piedāvājuma veidne**

Valsts dzelzceļa tehniskā inspekcija

Reģistrācijas Nr.: 90000696181

Riepnieku iela 2, Rīga, LV-1050

**PRETENDENTA FINANŠU PIEDĀVĀJUMA VEIDLAPA**

|  |  |  |  |
| --- | --- | --- | --- |
| Nr.p.k. | Nosaukums | Vienības | Vienības izmaksas EUR bez PVN |
| **1. Transporta pakalpojumi ar vieglajām automašīnām** | | | |
| 1.1. | laika tarifs | h |  |
| 1.2 | attāluma tarifs: |  |  |
| 1.2.1. | Nakts stundās (no 2200-600) | km |  |
| 1.2.2. | Pārējā laikā | km |  |
| 1.3. | Iekāpšanas maksa |  |  |
| 1.4. | Minimālā braukšanas maksa |  |  |
| 1.5. | Citas izmaksas |  |  |
| 1.6. | Atlaides atkarībā no brauciena garuma (ilguma) |  |  |
| **2. Transporta pakalpojumi ar autobusiem** | | | |
| 2.1. | laika tarifs | h |  |
| 2.2 | attāluma tarifs: |  |  |
| 2.2.1. | Nakts stundās (no 2200-600) | km |  |
| 2.2.2. | Pārējā laikā | km |  |
| 2.3. | Citas izmaksas |  |  |
| 2.4. | Atlaides atkarībā no brauciena garuma (ilguma) |  |  |

Pretendenta vai tā pilnvarotās personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vai tā pilnvarotās personas vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6.pielikums – Pakalpojuma līguma projekts**

**Pakalpojuma līguma projekts**

Rīgā 201\_\_. gada \_\_\_. \_\_\_\_\_\_\_\_\_\_\_\_\_

**Valsts dzelzceļa tehniskā inspekcija,** reģistrācijas Nr. 90000696181, tās direktora Andra Dunska personā, kurš (-a) rīkojas uz Ministru kabineta 2005. gada 4. janvāra noteikumu Nr.14 “Valsts dzelzceļa tehniskās inspekcijas nolikums” pamata (turpmāk – **Pasūtītājs**), no vienas puses, un

\_\_\_\_\_\_\_\_\_\_\_\_\_\_\_\_\_ (nosaukums, reģistrācijas Nr.), tās pilnvarotā (-s) pārstāvja (-es) \_\_\_\_\_\_\_\_\_\_\_\_\_\_\_\_\_ (amats, vārds, uzvārds) personā, kurš (-a) rīkojas uz \_\_\_\_\_\_\_\_\_\_\_\_\_\_ (pārstāvības pamats) pamata (turpmāk – **Izpildītājs**), no otras puses,

abi kopā – Puses, vai katrs atsevišķi – Puse,

saskaņā ar publiskā iepirkuma „Transporta pakalpojumu sniegšana Valsts dzelzceļa tehniskajai inspekcijai ar vieglajām automašīnām un autobusiem” (Id. Nr. VDzTI 2017/1) nolikumu, rezultātiem un 201\_.gada \_\_\_. \_\_\_\_\_\_\_\_ lēmumu par iepirkuma izpildes tiesību piešķiršanu un Izpildītāja iesniegto piedāvājumu, vienojas un noslēdz šādu līgumu (turpmāk – Līgums):

**1.Līguma priekšmets**

* 1. Pasūtītājs uzdod, bet Izpildītājs saskaņā ar Pasūtītāja prasībām nodrošina Pasūtītāja darbiniekiem transporta pakalpojumu sniegšanu ar vieglajām automašīnām un autobusiem (turpmāk – Autotransports), kurus vada Izpildītāja Autotransporta vadītāji (turpmāk – Pakalpojums).
  2. Izpildītājs apņemas veikt Līguma 1.1.punktā norādīto Pakalpojumu atbilstoši Līguma noteikumiem, un Pasūtītājs apņemas apmaksāt šo Pakalpojumu Līgumā noteiktajā kārtībā un termiņos.
  3. Pakalpojums tiek sniegts patstāvīgi saskaņā ar Tehniskajā specifikācijā – tehniskajā piedāvājumā (1.pielikums) noteikto.
  4. Risku par Līgumā neparedzētiem darbiem un pakalpojumiem, kas nepieciešami Līguma pilnīgai izpildei, uzņemas Izpildītājs.

**2.Līguma summa un norēķinu kārtība**

* 1. Līguma kopējā maksimālā summa (bez pievienotās vērtības nodokļa (turpmāk – PVN)) ir 41 999,00 EUR (četrdesmit viens tūkstotis un deviņi simti deviņdesmit deviņi euro un 00 centi). PVN tiek maksāts saskaņā ar Latvijas Republikā spēkā esošo nodokļa likmi.
  2. Pasūtītājam nav pienākums Līguma darbības laikā pasūtīt Pakalpojumu par visu Līguma 2.1.apakšpunktā noteikto summu.
  3. Pakalpojuma likmes sastāda:
     1. Transporta pakalpojumos ar vieglajām automašīnām:
        1. laika tarifs par 1 (vienu) stundu EUR \_\_\_\_\_ (bez PVN);
        2. attāluma tarifs par 1 (vienu) km naktī (no 2200-600) EUR \_\_\_\_\_ (bez PVN), un dienā par 1 (vienu) km EUR \_\_\_\_\_ (bez PVN);
        3. iekāpšanas maksa EUR \_\_\_\_\_ (bez PVN);
        4. minimālā braukšanas maksa EUR \_\_\_\_\_ (bez PVN);
        5. papildus izmaksas - \_\_\_\_\_\_\_\_ EUR (bez PVN);
        6. atlaides atkarībā no brauciena garuma (ilguma) - \_\_\_\_\_\_\_\_\_\_\_.
     2. Transporta pakalpojumos ar autobusiem:
        1. laika tarifs par 1 (vienu) stundu EUR \_\_\_\_\_ (bez PVN);
        2. attāluma tarifs par 1 (vienu) km naktī (no 2200-600) EUR \_\_\_\_\_ (bez PVN), un dienā par 1 (vienu) km EUR \_\_\_\_\_ (bez PVN);
        3. papildus izmaksas - \_\_\_\_\_\_\_\_ EUR (bez PVN);
        4. atlaides atkarībā no brauciena garuma (ilguma) - \_\_\_\_\_\_\_\_\_\_\_.
  4. Līgumā norādītajās cenās iekļauti visi tiešie un netiešie Izpildītāja izdevumi, kas varētu rasties un ir saistīti ar Pakalpojumu izpildi atbilstoši Līguma noteikumiem (darbaspēka izmaksas, nodokļi un nodevas, administratīvās izmaksas, ar transporta uzturēšanu un izmantošanu saistītie izdevumi, t.sk., degviela, apdrošināšana, amortizācija u.c., izņemot PVN).
  5. Izpildītājs līdz katra kalendārā mēneša 10 (desmitajam) datumam iesniedz Pasūtītājam rēķinu par iepriekšējā mēnesī sniegtajiem Pakalpojumiem.
  6. Pasūtītājs par sniegto Pakalpojumu norēķinās ar pēcapmaksu. Pasūtītājs veic samaksu euro bezskaidras naudas norēķinu veidā uz Izpildītāja bankas norēķina kontu 5 (piecu) darbadienu laikā no Izpildītāja rēķina saņemšanas.
  7. Par rēķina apmaksas datumu uzskatāms datums, kad Pasūtītājs veicis pārskaitījumu uz Izpildītāja bankas kontu kredītiestādē.

**3.Pušu saistības**

* 1. Izpildītājs apņemas:
     1. Līguma darbības laikā nodrošināt Pasūtītājam brīvu iespēju saņemt Pakalpojumu katru dienu, 24 stundas diennaktī, piesakot to Līguma 8.3.punktā noteiktajā kārtībā.
  2. Pasūtītājs apņemas:
     1. Nepārvadāt Autotransportā ugunsnedrošas, sprāgstošas, indīgas un kodīgas vielas, kā arī kravas, kas varētu kaitēt Autotransportam vai tā iekārtām un inventāram;
     2. Braukšanas laikā uzturēt Autotransportu tīrībā un kārtībā.

**4.Pušu atbildība**

* 1. Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāri pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
  2. Izpildītājs garantē, ka Pakalpojumu sniegs iespējami labākajā kvalitātē, rūpīgi, profesionāli un prasmīgi atbilstoši tehniskajai specifikācijai. Izpildītājs apņemas novērst jebkuru neatbilstību Līguma prasībām ar nosacījumu, ka Pasūtītājs rakstveidā informē Izpildītāju.
  3. Ja Pasūtītājs neievēro Līgumā noteiktos samaksas termiņus, tad Pasūtītājs maksā Izpildītājam līgumsodu 0,1% (nulle komats viens procents) apmērā no termiņā nesamaksātās naudas summas par katru nokavējuma dienu, bet ne vairāk kā 10% (desmit procenti) no kavētā maksājuma summas.

**5.Līguma darbības termiņš**

* 1. Līgums stājas spēkā ar tā abpusējas parakstīšanas dienu.
  2. Līgums ir spēkā ne ilgāk kā līdz 2022.gada 31.decembrim vai līdz brīdim, kad Pasūtītājs izlietojis Līguma 2.1.punktā minēto summu, atkarībā no tā, kurš nosacījums iestājas pirmais.

1. **Līguma grozījumi, atkāpšanās no līguma,**

**līguma apturēšana un izbeigšana**

* 1. Līguma darbības laikā, Līdzējiem abpusēji vienojoties un noformējot vienošanos rakstiski, ir pieļaujami Līguma grozījumi saskaņā ar Publisko iepirkumu likuma (Turpmāk – PIL) 61. pantā noteikto.
  2. Pasūtītājam ir tiesības vienpusēji atkāpties no Līguma, rakstiski par to brīdinot Izpildītāju, bez jebkādu zaudējumu atlīdzināšanas Izpildītājam, ja:
     1. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
     2. Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
     3. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma, vai reputāciju;
     4. Izpildītājs pārkāpj vai nepilda citu būtisku Līgumā paredzētu pienākumu;
     5. Izpildītājs Pasūtītājam nodarījis zaudējumus;
     6. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē;
     7. citos Līgumā noteiktajos gadījumos;
     8. ārējā normatīvajā aktā noteiktajos gadījumos.
  3. Līguma 6.2. apakšpunktā noteiktajos gadījumos Līgums uzskatāms par izbeigtu 7 (septītajā) dienā pēc Pasūtītāja rakstveida paziņojuma par atkāpšanos izsūtīšanas dienas.
  4. Pasūtītājs ir tiesīgs nekavējoties vienpusēji izbeigt Līgumu, ja Izpildītājs 2 (divas) reizes saņēmis Pasūtītāja rakstisku pretenziju par Pakalpojumu, bet turpina nepildīt Līgumā noteikto.
  5. Izpildītājs, nosūtot rakstisku paziņojumu Pasūtītājam, ir tiesīgs vienpusēji atkāpties no Līguma, ja Pasūtītājs Līguma noteiktajā termiņā nav veicis apmaksu par sniegtajiem Pakalpojumiem un Pasūtītāja nokavējums ir sasniedzis vismaz 30 (trīsdesmit) dienas.
  6. Tiesību atkāpties no Līguma vai prasīt Līguma atcelšanu var izlietot, ja Puse rakstveidā ir tikusi brīdināta par iespējamo vai plānoto Līguma atcelšanu un nav novērsusi Līguma atcelšanas pamatu Līgumā vai paziņojumā noteiktajā termiņā.
  7. Līgums var tikt izbeigts Līguma 9. punktā noteikto nepārvaramas varas apstākļu iestāšanās gadījumā;
  8. Pusēm ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei;
  9. Pusēm abpusēji vienojoties un noformējot vienošanos rakstiski, Līgums var tikt izbeigts pirms Līguma 5.1.punktā minētā termiņa.
  10. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Izpildītāja pamatoti iesniegtos rēķinus par faktiski veikto Pakalpojumu līdz līgumsaistību pilnīgai izbeigšanai.

1. **Pušu tiesības un pienākumi**
   1. Pasūtītāja pienākumi:
      1. pieņemt saņemto Pakalpojumu, ja tas sniegts atbilstoši Līguma noteikumiem, vai iesniegt Izpildītājam pretenzijas Līgumā noteiktajā kārtībā;
      2. veikt samaksu par Pakalpojumu Līgumā noteiktajā kārtībā;
      3. sniegt Izpildītājam visu nepieciešamo informāciju saistību izpildei.
   2. Pasūtītāja tiesības:
      1. pieprasīt un saņemt no Izpildītāja Pakalpojuma sniegšanu Līgumā noteiktajā apjomā, kārtībā, termiņā un kvalitātē;
      2. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
      3. laicīgi saņemt no Izpildītāja informāciju un paskaidrojumus par iespējamajiem vai paredzamajiem kavējumiem Līguma izpildē;
      4. atkāpties no Līguma ārējā normatīvajā aktā vai Līguma 6.2.punktā noteiktajos gadījumos;
   3. Izpildītāja pienākumi:
      1. Izpildītājs apņemas veikt Pakalpojumus kvalitatīvi un noteiktajā termiņā, atbilstošā apjomā, kas noteikts Līgumā un Līguma pielikumā. Nekvalitatīva Pakalpojuma gadījumā Izpildītājam ir pienākums novērst defektu un nepilnības par Izpildītāja līdzekļiem;
      2. pēc Pasūtītāja rakstiskas pretenzijas saņemšanas nodrošināt konstatēto nepilnību un/vai neatbilstību novēršanu;
      3. nodrošināt Pakalpojuma sniegšanu atbilstoši normatīvo aktu prasībām;
      4. nodrošināt, ka Pakalpojumu veikšanā iesaistīto speciālistu kvalifikācija, kompetence un darbības ir atbilstošas Līguma nosacījumiem.
      5. nodrošināt Līgumā noteikto saistību pilnīgu un savlaicīgu izpildi.
      6. nodrošināt, ka Līguma izpilde netiks kavēta un apgrūtināta, kam par pamatu varētu būt Izpildītāja saistības ar trešajām personām.
   4. Izpildītāja tiesības:
      1. saņemt no Pasūtītāja saistību izpildei nepieciešamo informāciju;
      2. prasīt un saņemt samaksu par Līgumā noteiktajā apjomā, kārtībā, termiņā un kvalitātē sniegto Pakalpojumu;
      3. prasīt un saņemt no Pasūtītāja līgumsodu un atlīdzību par radītajiem zaudējumiem Līgumā un ārējos normatīvajos aktos paredzētajos gadījumos.
2. **Līguma izpildes kārtība**
   1. Pakalpojums tiek sniegts patstāvīgi saskaņā ar Tehniskajā specifikācijā – tehniskajā piedāvājumā (1.pielikums) noteikto.
   2. Izpildītājs apņemas nodrošināt Autotransporta ierašanos Pasūtītāja norādītajā vietā Pakalpojuma izpildei, precīzi Pasūtītāja norādītajā laikā.
   3. Pakalpojums ar vieglajām automašīnām tiek pieteikts visu diennakti pa tālruni Nr. \_\_\_\_\_\_\_\_\_\_\_. Pakalpojums ar autobusiem tiek pieteikts darba dienās no plkst. \_\_\_\_ līdz plkst.\_\_\_\_\_\_\_ pa tālruni Nr.\_\_\_\_\_ vai e-pastu \_\_\_\_\_\_\_\_\_\_\_\_.
   4. Katra Pakalpojuma beigās Pasūtītājs aizpilda noteikta parauga uzziņu, norādot veiktā Pakalpojuma apjomu.
3. **Nepārvarama vara**
   1. Puse tiek atbrīvota no atbildības par pilnīgu vai daļēju šajā Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, valsts un pašvaldību institūciju pieņemtie normatīvie akti un norādījumi, kas ir saistoši Pusēm un neviena no Pusēm nav tos iniciējusi, un citi apstākļi, kas neiekļaujas Pušu iespējamās kontroles robežās). Puse var atsaukties uz nepārvaramās varas radītajiem šī Līguma izpildes šķēršļiem tikai, ja pirms tam ir izdarījusi visu iespējamo, lai tos novērstu.
   2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija (ja iespējams) un kura satur ārkārtējo apstākļu darbības apstiprinājumu un to raksturojumu.
   3. Ja minēto apstākļu dēļ Izpildītājs nevar nodrošināt Pakalpojumus ilgāk par 2 (diviem) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena šī Līguma Puse nevar prasīt atlīdzināt zaudējumus, kas radušies šī Līguma izbeigšanas rezultātā.
4. **Strīdu risināšanas kārtība**
   1. Strīdus, kuri rodas saistībā ar Līgumu, Puses risina savstarpējo pārrunu ceļā. Ja vienošanās netiek panākta, strīda izskatīšana tiek nodota tiesā Latvijas Republikas normatīvajos aktos noteiktajā kārtībā.
   2. Pretenzijas, kas saistītas ar Līguma saistību izpildi, tiek izskatītas 10 (desmit) darba dienu laikā, skaitot no rakstiskās pretenzijas saņemšanas dienas.
5. **Konfidencialitāte**
   1. Puses apņemas bez otras Puses iepriekšējas rakstveida piekrišanas neizpaust jebkādu informāciju par otru Pusi, ko tie ieguvuši Līguma izpildes gaitā, izņemot Līguma 11.2.apakšpunktā noteiktajos gadījumos. Šis nosacījums ir spēkā gan Līguma izpildes laikā, gan arī pēc Līguma darbības termiņa izbeigšanas.
   2. Ja Līguma 11.1.apakšpunktā minēto konfidenciālo informāciju pieprasa Latvijas Republikas normatīvajos aktos paredzētās institūcijas, kurām uz to ir likumīgas tiesības, jebkurai Pusei ir tiesības izpaust šādu informāciju bez otras Puses iepriekšējas atļaujas.
6. **Pušu kontaktpersonas**
   1. Līguma izpildei katra no Pusēm nozīmē vienu vai vairākus pārstāvjus (kontaktpersonas), kuru pienākums ir vadīt un sekot Līguma izpildei un informēt par Līguma izpildi gan savu, gan arī otru Pusi.
   2. Puses vienojas, ka ar Līguma izpildi saistītos jautājumus ir tiesīgas risināt šādas Pušu pilnvarotās personas:
      1. no Pasūtītāja puses: \_\_\_\_\_\_\_\_ (tālr., mob.tālr., e-pasts)
      2. no Izpildītāja puses: \_\_\_\_\_\_\_\_\_ (tālr., mob.tālr., e-pasts)
   3. Kontaktpersonu nomaiņas gadījumā otra Puse par to tiek rakstiski informēta 3 (trīs) darba dienu laikā.

**13.Citi noteikumi**

* 1. Parakstot Līgumu, Puses apliecina, ka tām un viņu pārstāvjiem ir visas tiesības un pilnvaras Līgumu parakstīt.
  2. Ja kāds no Līguma nosacījumiem zaudē spēku ārējo normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro šo Līgumu, atbilstoši spēkā esošajiem ārējiem normatīvajiem aktiem.
  3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu.
  4. Savstarpējās Pušu attiecības, kas netika paredzētas, parakstot Līgumu, ir regulējamas saskaņā ar Latvijas Republikā spēkā esošiem normatīviem aktiem.
  5. Pusēm ir pienākums nekavējoties rakstveidā informēt citai citu par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu, kā arī par izmaiņām attiecībā uz Līgumā noteiktajām Pušu kontaktpersonām. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies citai Pusei.
  6. Jebkura korespondence, kas tiek nosūtīta otrai Pusei pa pastu, ir uzskatāma par saņemtu 7 (septītajā) dienā, skaitot no tās iesniegšanas pastā. Jebkura korespondence, kas tiek nosūtīta otrai Pusei uz e-pasta adresi, ir uzskatāma par saņemtu tajā pašā dienā.
  7. Pušu reorganizācijas gadījumā visas Līgumā noteiktās tiesības saistības pāriet Pušu tiesību un saistību pārņēmējiem.
  8. Ja no Līguma noteikumu konteksta izriet Pušu saistības, kas turpinās pēc tā izbeigšanas, tad šādas saistības saglabā pilnu līgumiski saistošu spēku līdz brīdim, kad visi ar izbeigto Līgumu noteiktie Pušu pienākumi ir pilnībā izpildīti. Par saistībām, kas saglabā pilnu līgumiski saistošu spēku, tiek uzskatītas saistības par maksājumu veikšanu par sniegtajiem pakalpojumiem, konfidencialitātes, un citu speciālu nosacījumu ievērošana.
  9. Abas Puses apņemas neizvirzīt otrai Pusei jebkādas pretenzijas par izbeigto Līgumu, ja Puses ir pilnībā izpildījušas visas ar Līgumu uzņemtās saistības.
  10. Parakstot Līgumu, Puses ar savu parakstu apliecina, ka ir iepazinušies ar Līguma tekstu un piekrīt tā saturam.
  11. Līgumam tiek pievienoti un tā neatņemamas sastāvdaļas ir šādi pielikumi:
      1. 1.pielikums „Tehniskā specifikācija – Tehniskais piedāvājums” uz \_\_ (\_\_\_\_) lapām.
  12. Līgums ar tā pielikumiem sastādīts uz \_\_ (\_\_\_\_) lapām, 2 (divos) identiskos eksemplāros, ar vienādu juridisko spēku abiem, no kuriem viens glabājas pie Pasūtītāja, bet otrs pie Izpildītāja.

1. **Pušu juridiskās adreses un maksājumu rekvizīti**

|  |  |
| --- | --- |
| **Pasūtītājs:** | **Izpildītājs:** |
| Valsts dzelzceļa tehniskā inspekcija |  |
| Reģ. Nr. 90000696181 | Reģ. Nr. |
| Adrese:  Riepnieku iela 2, Rīga, LV-1050 | Juridiskā adrese: |
| Tālrunis: +371 67234335 | Tālrunis: |
| Fakss: +371 67234333 | Fakss: |
| Banka: Valsts kase | Banka: |
| Bankas kods: TRELLV22 | Bankas kods: |
| Norēķinu konta Nr.: LV35TREL9170392002000 | Norēķinu konta Nr.: |

\_\_\_\_\_\_\_\_\_\_\_\_\_\_\_ /v.uzvārds/ \_\_\_\_\_\_\_\_\_\_\_\_\_\_\_ /v.uzvārds/

/paraksts/ /paraksts/